Duszniki-Zdrój

Duszniki-Zdrój (ĝis 1945 germane Bad Reinerz) estas kuracloko en la provinco Malsupra Silezio de Pollando. Ĝi apartenas al la samnoma komunumo Duszniki-Zdrój en la distrikto Kłodzko (Glatz). En la urbo estas muzeo pri papero kaj okazas internaciaj Ŝopeno-festivaloj.

 Nomo 
La polan nomon Duśniki kaj la germanan Reinerz en la libro Krótki rys jeografii Szląska dla nauki początkowej (Eta skizo de geografio de Silezio por komenca lernado), eldonita en Głogówek en 1847 donis la silezia verkisto Józef Lompa.

 Esperanto 
En aŭgusto kaj septembro 1906 en la tiama Bad Reinerz ripozis L. L. Zamenhof vojaĝante al kaj revenante de la 2-a UK en Ĝenevo. En aŭgusto 1909 en la vilao „Hubertus” denove ripozis d-ro Ludoviko Zamenhof kun la familio vojaĝante al la 5-a UK en Barcelono. Dimanĉon la 22-an de aŭgusto vizitis tiun banlokon areto da gesamideanoj el Breslau, Schweidnitz kaj Gleiwitz. Tutan tagon ili kunestis en plej agrabla interparolado kun la gesinjoroj Zamenhof, kaj aŭskultis iliajn rakontojn pri la komenca periodo de nia afero.

Silezia Ligo Esperantista (SILEO) starigis en 1931 Zamenhof-memorŝtonon en Bad Reinerz kaj alkroĉis Zamenhof-memortabulon al la vilao, kiu intertempe nomiĝis Villa Métropole. Iniciatis kaj plej aktive laboris por starigo de la ŝtono la kasisto de SILEO Karl Kliem el la proksima urbo Löwenberg, kiu depost 1945 estis pole renomita Lwówek Śląski).

La memorŝtono estis inaŭgurita la unuan dimanĉon post la 23-a UK en Krakovo, en aŭgusto 1931. Inaŭguran parolon faris prezidanto de Germana Esperanto-Asocio, Arnold Behrendt el Berlino. Bernhard Zenker tradukis oficialajn paroladojn de la urbestro, faritajn ĉe la memorŝtono kaj en salono de la kuracloko. La surskribo sur memorŝtono tekstas:

Al Dr. L.L. Zamenhof, kreinto de Esperanto (bildo).

La inaŭguro de la memorŝtono okazis dimanĉe, la 9-an de aŭgusto 1931.

 Internacia kunlaboro 
Partneraj urboj kaj komunumoj
 Audun-le-Tiche, Francio
 Bad Sulza, Germanio
 Hoya, Germanio
 Nové Město nad Metují, Ĉeĥio
 Trzcianka, Pollando
 Orlické Záhoří, Ĉeĥio

 Bibliografio 
 Waldemar Brygier, Tomasz Dudziak, Ziemia Kłodzka (La tero de Kłodzko), Oficyna Wydawnicza "Rewasz", Pruszków 2010, ​ISBN 978-83-89188-95-3​
 Marek Staff (red.), Słownik geografii turystycznej Sudetów (Vortaro de turisma geografio de Sudetoj), volumo 13, Montaro Stołowe, Wydawnictwo PTTK „KRAJ”, Warszawa-Kraków 1992, ​ISBN 83-7005-301-7​

 Eksteraj ligiloj 
 Oficiala paĝo
 Poŝtkartoj el Bad-Reinerz

eta|maldekstra|
eta|maldekstra|
eta|

Kategorio:Urboj en Malsuprasilezia provinco
Kategorio:Urboj en Pollando